
TÉMA: MED
ANTIBACILOVÝ ELIXÍR

CIEĽ:
Vyvolať záujem o svoje zdravie, rozšíriť vedomosti o mede, praktické realizovanie ochrany zdravia aj po skončení vyučovacej hodiny
VYUČOVACÍ PREDMET: 
Prírodoveda, 2.ročník
POMÔCKY: 
včelí med, čerstvý zázvor, pomaranč, citrón, doska na krájanie, strúhadlo, veľká lyžica, nožík, miska, prázdna zaváraninová fľaša, malá lyžička, výkresy A6, obyčajné ceruzky, farbičky, obojstranná lepiaca páska, baliaci papier na ozdobenie, nožnice, bavlnka na uviazanie
PRÍPRAVA: 
Tesne pred realizovaním aktivity má prebehnúť vyučovacia hodina: „Ako žijú včely“ a beseda o mede a včelách  s včelárkou s názornými ukážkami.
POSTUP:
Motivácia: Video- Bambuľka: Cukríková choroba
Rozhovor o baciloch, kde všade sa nachádzajú a ako sa im chrániť. Porovnanie cukríkov a medu (zdravé vs. nezravé).
Zhrnutie poznatkov z hodín a besedy o mede a včelách (kto žije v úli, ako včely vyrábajú med, ktoré produkty včiel ľudia využívajú a na aký účel– propolis, peľ, vosk)
Oboznámenie žiakov s činnosťou na hodine.
Výroba „Antibacilového elixíru“ (recept v prílohách)
Žiakov rozdelíme do 2 skupín. 
Prvá skupina navrhuje etiketu, ktorú umiestnime na vrch zaváraninovej fľaše. Z vytvorených návrhov si po vyrobení elixíru trieda vyberie najkrajší, ktorý použijeme.
Druhá skupina asistuje pri výrobe elixíru.
Po vyrobení elixíru fľašu ozdobíme baliacim papierom a etiketou, zaviažeme bavlnkou.

ZHRNUTIE POZNATKOV:
Žiaci poznajú zásady ochrany pred bacilmi (umývanie rúk, primerané oblečenie, zdravá strava).
Žiaci vedia, že obranyschopnosť organizmu môžme zvýšiť konzumáciou vitamínov (v čerstvej forme/ v tabletkách).
V triede používame elixír každý deň počas veľkej prestávky do čaju po 2 lyžičky na posilnenie imunity.
PRÍLOHY:
Recept na „Antibacilový elixír“
Potrebujeme: 
-ingrediencie: 1 celý pomaranč s neošetrenou kôrou, 2 celé citróny s neošetrenou kôrou, zázvor, 1 fľašu medu, 
-pomôcky: jemné strúhadlo, malá lyžička, veľká lyžica, nôž, doska na krájanie, miska, prázdna zaváraninová fľaša
Postup:
1. Citrusy si nakrájame na krúžky a potom prekrojíme na mesiačiky
2. Obielime zázvor (veľkou lyžicou)
3. Nastrúhame zázvor
4. Všetko pomiešame v miske
5. Citrusy a zázvor poukladáme zhruba do ¾ fľaše a premiešame
6. Nakoniec zalejeme medom a znova premiešame
7. Fľašu dôkladne uzavrieme a prechovávame v chladničke
